open-index/open-wikipedia-markdown huggingface dataset:
Volvocales

**Volvocales**, tamén chamado **Chlamydomonadales**, é unha orde de algas verdes flaxeladas ou pseudociliadas. As especies de Volvocales son coloniais e poden formar colonias planas ou esféricas. Estas colonias varían en tamaño desde as pequenas de *Gonium* (de 4 a 32 células) ás de *Volvox* (de miles de células). Cada célula ten dous flaxelos, e é xeralmente similar en aspecto a unha célula de *Chlamydomonas*.

Realizan reprodución sexual e asexual. Na primeira, as células divídense ata formar novas colonias, que despois se liberan. Nas formas máis pequenas o normal é que todas as células estean implicadas na reprodución, pero nas formas maiores teñen células anteriores vexetativas e posteriores reprodutivas. A reprodución sexual varía desde a isogamia (ambos os xéneros producen gametos flaxelados de igual tamaño) á oogamia (un xénero produce gametos máis grandes e non mótiles).

A clasificación das Volvocales estivo suxeita a variacións. A miúdo inclúense nelas como subordes as especies das ordes Chlamydomonadales e Dunallielales, que conteñen flaxelados unicelulares relacionados, e que se clasifican á parte noutras clasificacións.

## Notas 
## Véxase tamén 
### Outros artigos 
* Pediastrum
* Eudorina
* Pandorina

### Ligazóns externas 
;Referencias científicas
* 
;Bases de datos científicas
* 
* Guiry, M.D.; Guiry, G.M. (2008). "Volvocales". AlgaeBase. World-wide electronic publication, National University of Ireland, Galway. http://www.algaebase.org/browse/taxonomy/detail/?taxonid=4541
Roupa Nova

**Roupa Nova** é unha banda brasileira formada no Río de Xaneiro en 1980 e mantén ata hoxe a súa formación
orixinal.

A banda xurdiu en agosto de 1980, debido a cambios ocorridos tras 1978 na banda chamada *Os Famks*.

As súas cancións son frecuentemente usadas en bandas sonoras de telenovelas brasileiras.

## Integrantes 
* Paulinho (voz principal e percusión)
* Serginho Herval (voz principal e batería)
* Nando (baixo e voz)
* Kiko (guitarra, guitarra acústica e voz)
* Cleberson Horsth (teclados e voz)
* Ricardo Feghali (piano, teclados e voz)

## Discografía 
* 1981: *Roupa Nova* 
* 1982: *Roupa Nova* 
* 1983: *Roupa Nova* 
* 1984: *Roupa Nova* 
* 1985: *Roupa Nova* 
* 1987: *Herança* 
* 1988: *Luz* 
* 1990: *Frente e Versos* 
* 1991: *Ao Vivo* 
* 1992: *The Best en Español* 
* 1993: *De Volta ao Começo* 
* 1994: *Vida Vida* 
* 1995: *Novela Hits* 
* 1996: *6/1* 
* 1997 *Através dos Tempos* 
* 1999 *Agora Sim* 
* 2001: *Ouro de Minas* 
* 2004: *RoupaAcústico* 
* 2006: *RoupaAcústico 2* 
* 2007: *Natal Todo Dia* 
* 2008: *4U (For You)* 
* 2009: *Roupa Nova em Londres* 
* 2010: *Roupa Nova 30 anos* 
* 2012: *Cruzeiro Roupa Nova*
* 2013 *Roupa Nova Music* - Edição Especial de Luxo - 5 DVDs + 1 Ep - Digipack

## Notas
Enrolamento

[miniatura|Decoración de enrolamento no [Ara Pacis da época de Augusto. Roma.]]
[miniatura|220px|[Abadía de Maria Laach, Alemaña. Enrolamentos co diaño apuntando os pecados dos visitantes.]]

O **enrolamento** é un elemento decorativo arquitectónico formado por estruturas, normalmente vexetais, enroladas que se pode dispor, pintados ou esculpidos, en chapiteis, linteis, lenzos exteriores dos muros, recubrimentos de monumentos ou en manuscritos iluminados, contendo fundamentalmente motivos vexetais e, ás veces, animais ou figuras.

Os enrolamentos apareceron na arquitectura antiga, na decoración de teitumes na Antiga Grecia e especialmente en frisos, durante a época imperial romana, como reflexo dos froitos da civilización. Tamén se encontran enrolamentos nos enfeites da cerámica andaluza de ponos iberos como os turdetanos e os bastetanos.

No mundo occidental europeo non deixou nunca de utilizarse. Empregouse amplamente durante a arte visigoda e, 
serviu para decorar frisos e chapiteis das estruturas románicas ou linteis, paneis ou frisos de edificios renacentistas, onde tamén aparecen pequenos animais ou cabezas humanas. Posteriormente, pódese dicir que foi unha das características decorativas da arte plateresca.

O enrolamento experimentou un retorno á súa forma máis simple do estilo clásico no século XVII, e no XVIII aplicouse con maior liberdade, sen unha repetición estrita de formas iguais.
## Notas 
## Véxase tamén 
### Outros artigos 
* Voluta
### Bibliografía 
* Evelyne Thomas, « L'originalité des rinceaux français », en ''L'invention de la Renaissance'', actas da conferencia en Tours do 1° ao 4 de xuño de 1994, Picard, 2003, p.&nbsp;177 a 186.
Ponte do Rei Fahd

A **Ponte do Rei Fahd** (en árabe: جسر الملك فهد) está formada por un conxunto de pontes e estradas sobre o golfo Pérsico, cunha lonxitude de cerca de 25 quilómetros, ligando Khobar, na Arabia Saudita, co arquipélago de Bahrain.

## Historia
O 8 de xullo de 1981 foi asinado o acordo para o inicio da construción destas pontes entre Bahrain e Arabia Saudita.

O seu custo foi de 1.200 millóns de dólares, que foron financiados polo estado de Arabia Saudita.

## Construción
Os traballos iniciáronse o 11 de novembro de 1982 coa presenza do rei Fahad da Arabia Saudita e do xeque Isa bin Salman al-Khalifa do Bahrain.

Desta estrutura fan parte cinco pontes, chamadas Ponte I, Ponte II, Ponte III, Ponte IV e Ponte V, de 5194 m, 3334 m, 2034 m, 934 m e 934 m respectivamente e varias estradas de, na súa totalidade, 12430 metros.

Na construción, que durou catro anos, foron usados 350.000 m³ de formigón e 147.000 toneladas de aceiro reforzado.

A estrada, cun ancho de 23 metros e con catro vías foi inaugurada o 25 de novembro de 1986.

## Transito
En 2001 o tráfico da estrada foi de 2,7 millóns de vehículos, transportando un total de máis de 10 millóns de pasaxeiros.

## Ligazóns externas
* King Fahd Causeway no sítio "structurae" 
* Saudi Arabia Information Resource
Tandil

miniatura|250px|Vista do panorama da cidade de Tandil.
**Tandil** é unha cidade localizada na provincia de Bos Aires, Arxentina. Dista duns 350&nbsp;quilómetros da cidade capital de Buenos Aires, 330&nbsp;quilómetros das cidades de La Plata e Bahía Blanca e 160&nbsp;quilómetros da cidade de Mar del Plata.

## Ligazóns externas 
* A páxina do concello de Tandil
Diocese católica latina de Vladivostok

A **diocese de Vladivostok** foi unha sé da Igrexa Católica Latina.

## Historia 
O 1 de decembro de 1921 foi erixida a vigairía apostólica de Siberia, en territorios da arquidiocese de Mahilioŭ.

O 2 de febreiro de 1923, coa bula *Semper Romani* do papa Pío XI, a vigairía apostólica foi elevada a diocese, e tomou o nome de diocese de Vladivostok.

O 28 de maio de 1931 cedeu parte do seu territorio para erixir a administración apostólica de Harbin.

O 13 de abril de 1991 cedeu parte do seu territorio para erixir as administracións apostólicas da Rusia Europea, de Kazakhstán, e de Novosibirsk.

O 11 de febreiro de 2002 foi formalmente suprimida, coa elevación da diocese de Irkutsk.
## Episcopolixio 
* Karl Henrikowitsch Sliwowski (2 de febreiro de 1923 - 6 de xaneiro de 1933, finado)
Pandorina

***Pandorina*** é un xénero de algas verdes que forma colonias con forma de saco globular de 8, 16, ou ás veces 32 células unidas polas súas bases e rodeadas pola mucilaxe que engloba a colonia. As células son ovoides ou lixeiramente estreitadas nun extremo con forma de pera ou de pedra de clave de arco. Cada célula ten dous flaxelos con dous vacúolos contráctiles na súa base, unha mancha ocular, e un gran cloroplasto con forma de copa con polo menos un pirenoide. 
miniatura|esquerda|*Pandorina* sp.
  
As colonias coordinan o seu movemento flaxelar para crear un movemento natatorio rodante. *Pandorina* mostra unha incipiente polaridade na colonia e diferenciación, que é máis evidente en xéneros como *Volvox*, xa que as células anteriores teñen manchas oculares meirandes. A secuenciación molecular indica que *Pandorina* e parafilética con respecto a *Volvulina*.

A reprodución asexual é por división simultánea de todas as células da colonia para formar autocolonias que son liberadas pola xelatinización da envoltura colonial. A reprodución sexual ocorre por división de cada célula da colonia dando 16-32 zoogametos. Os zoogametos mostran sinais de heterogamia, unha lixeira diferenza en tamaño e motilidade dos pares que se fusionan para formar un cigoto de parede fina.

## Notas
## Véxase tamén
### Outros artigos
* Pleodorina
* Eudorina

### Ligazóns externas
*Pandorina - descrición con imaxes
*Encyclopedia of Life sobre *Pandorina*
*algaebase sobre *Pandorina*
*BIOGEOGRAPHY AND SPECIATION IN THE PANDORINA/VOLVULINA (CHLOROPHYTA) SUPERCLADE Journal of Phycology, Volume 37, Número 5, outubro 2001, pp.&nbsp;836–851(16)
Escudo de Xamaica

O **escudo de Xamaica** é un dos símbolos oficiais do país, e foi adoptado oficialmente en 1962. Considerado como un legado británico con lixeiras modificacións, o escudo foi creado en 1661. O deseño orixinal é de William Sancroft, Arcebispo de Canterbury.

O lema orixinal era *INDUS UNTERQUE SERVIET VNI*, que traducido do latín significa "Os dous indios servirán como un só", ou tamén "Ámbolos indios servirán xuntos". Ese lema facía referencia á servidume colectiva dos taínos e arauacos. O lema foi substituído en 1962 por "Out of Many, One People", ("De moitos, un pobo") como un tributo á unidade das diferentes minorías que habitan a nación.

## Escudos históricos 

Ficheiro:Badge of Jamaica (1875-1906).svg|Armas de Xamaica entre 1875 - 1906.
Ficheiro:Badge of Jamaica (1906-1957).svg|Armas de Xamaica entre 1906 e o 8 de abril de 1957.
Ficheiro:Badge of Jamaica (1957-1962).svg|Armas de Xamaica entre o 8 de abril de e o 13 de xullo de 1962.
Ficheiro:Badge of Jamaica (1962).svg|Armas de Xamaica entre o 13 de xullo ata o 6 de agosto de 1962.

## Notas 
## Véxase tamén 
### Outros artigos 
* Bandeira de Xamaica
Dinosaucers

***Dinosaucers*** é unha serie de debuxos animados de ciencia ficción creada por DiC Entertainment, emitida orixinalmente nos Estados Unidos de América no ano 1987. En Galicia emitiuna a TVG en 1990.

## Sinopse 
Un grupo de dinosauros evolucionados extraterrestres, os *Dinosaucers*, chegan á Terra dende o seu planeta de orixe chamado *Reptilón*, que se encontra na mesma órbita da Terra pero no lado oposto do sol, tentando achar unha solución que evite a destrución do seu planeta.

Contactan cun grupo de mozos humanos, que será denominado como o *Dinoescuadrón Secreto*, que tentarán axudalos. Porén comezan a xurdir problemas ó seguilos outro grupo de dinosauros extraterrestres, os *Tyrannos*, que chegan co propósito de conquistar a Terra.
Pleodorina

***Pleodorina*** é un xénero de algas verdes coloniais da familia Volvocaceae. Unha descrición do xénero feita por Gilbert M. Smith é.

*Pleodorina* Shaw 1894:

Colonias sempre móbiles; esféricas ou subesféricas, de 32-128 células situadas a certa distancia unhas doutras na periferia da envoltura colonial xelatinosa, hialina e homoxénea e non conectadas por cordóns citoplasmáticos. Células diferenciadas en células de carácter puramente vexetativo e outras capaces de dividirse para formar colonias fillas. Todas as células da colonia menos catro son reprodutivas ou ben aproximadamente a metade son reprodutivas e a outra metade vexetativas. Células de esféricas a ovoides. Células vexetativas con cloroplastos con forma de copa que conteñen un pirenoide; unha mancha ocular grande anterior; dous cilios de igual lonxitude con dous vacúolos contráctiles na súa base. Células reprodutoras inicialmente iguais ás células vexetativas, posteriormente cun cloroplasto máis masivo que finalmente contén varios pirenoides. A mancha ocular e os cilios das células reprodutoras desaparecen cando son maduras.

As colonias novas de *Pleodorina* son moi similares ás de *Eudorina*.

## Notas 
## Véxase tamén 
### Outros artigos 
* Eudorina
* Pandorina
* Gonium

### Bibliografía 
* 

### Ligazóns externas 
* Pleodorina - Descrición con imaxes

;Referencias científicas

;Bases de datos científicas
Emblema de Sri Lanka

O **emblema de Sri Lanka** é un dos símbolos oficiais do país, e foi adoptado oficialmente en 1972. Na parte central deste escudo figura un león amarelo ou dourado que porta unha espada e que está no interior dun círculo de cor vermella cun bordo composto por pétalos dourados da flor de loto. Os pétalos de loto están rodeados por unha coroa de espigas de arroz que medran nun recipiente da parte inferior do escudo. A carón deste recipiente aparecen a Lúa e o Sol, que son símbolos de lonxevidade.

Na parte superior do escudo figura o dharmachakra, o "torno do Destino" que é un símbolo budista. O león armado coa espada tamén aparece representado na bandeira nacional, e é un símbolo adoptado do estandarte que tivo o desaparecido Reino de Kandy.

## Escudos históricos 
## Notas 
## Véxase tamén 
### Outros artigos 
* Bandeira de Sri Lanka

### Ligazóns externas 
* Páxina oficial do Goberno de Sri Lanka 
* Armas nacionais de Sri Lanka
Emblema de Taiwán

O **emblema de Taiwán** é un dos símbolos oficiais do país, e foi adoptado oficialmente en 1928. Serve como deseño para a Bandeira da República da China e como emblema do Kuomintang (KMT).

O símbolo está composto por doce raios do Sol branco representando os doce meses e as doce horas tradicionais chinesas (时辰shíchen), cada unha das cales corresponde a dúas horas modernas (小时xiǎoshí, significado literal: "Pouco shi") e simboliza o espírito de progreso.

## Escudo histórico 

Ficheiro:Twelve Symbols national emblem of China.svg|Emblema nacional da República de China (1912-1928) e do Imperio de China (1915-1916).

## Véxase tamén 
### Outros artigos 
* Bandeira de Taiwán
Escudo de Siria

O **escudo de Siria** (en árabe: شعار سوريا‎) é un dos símbolos oficiais do país, e foi adoptado oficialmente en 1980.

## Escudos históricos 

Ficheiro:Emblem of Syria (1945–1958).svg|Escudo da República de Siria (1932–1958)
Ficheiro:Coat of arms of the United Arab Republic (1958–1971).svg|Escudo da República Árabe Unida (1958–1961)
Ficheiro:Emblem of Syria (1945–1958).svg|Escudo da República Siria (1961–1963)
Ficheiro:Emblem of Syria (1963–1972) based on Emblem of Syria (1945–1958, 1961–1963).svg|Escudo da República Siria (1963–1972)
Ficheiro:Coat of arms of the Federation of Arab Republics (1972–1977).svg|Escudo da Federación de Repúblicas Árabes (1972–1980) 

## Escudos usados pola oposición 

|Escudo de armas de Siria usado pola oposición no exilio, o lema di "República Arabe Siria".
Ficheiro:SyrianNationalCoalitionOfficialLogo.svg|Logo da Coalición Nacional para as Forzas da Oposición e a Revolución Siria.

## Véxase tamén 
### Outros artigos 
* Bandeira de Siria
Kazimierz Świątek

**Kazimierz Świątek** (en , *"Kazimir Sviontak"*), nado o 21 de outubro de 1914 en Valga (Imperio Ruso, hoxe Estonia) e finado o 21 de xullo de 2011 en Pinsk (Belarús), foi un eclesiástico e cardeal católico latino de etnia polaca, que exerceu o seu labor pastoral principalmente en Belarús. Foi arcebispo metropolitano de Minsk-Mahilioŭ entre 1991 e 2006.
## Traxectoria 
Świątek, o maior de dous irmáns, naceu de pais polacos o 21 de outubro de 1914 en Valga, entón parte do Imperio Ruso (hoxe Estonia). Xunto a súa nai e ao seu irmán, foron deportados a Siberia durante a Revolución Rusa de 1917,

Foi tamén elixido primeiro presidente da Conferencia dos Bispos Católicos de Belarús.

## Premios e distincións 
* Comandante da Lexión de Honor - concedida o 23 de novembro de 2006 polo presidente Jacques Chirac.

## Notas 
## Véxase tamén 
### Bibliografía 
* 
### Ligazóns externas 
* Perfil en Catholic-Hierarchy.org 
* Perfil na páxina do Vaticano
Jada Pinkett Smith

**Jada Koren Pinkett Smith**, nada en Baltimore (Maryland), o 18 de setembro de 1971 é unha actriz e cantante estadounidense. Comezou a súa carreria en 1990, aparecendo na serie de televisión *True Colors*. Protagonizou *A Different World*, producida por Bill Cosby, e máis tarde apareceu no filme de Eddie Murphy *The Nutty Professor* (1996). Apareceu en filmes de moitos xéneros, como *Scream 2*, *Ali*, *Matrix Reloaded*, *Matrix Revolutions*, *Madagascar*, *Madagascar: Escape 2 Africa* e ''Madagascar 3: Europe's Most Wanted''.

## Filmografía 
## Notas 
## Véxase tamén 
### Ligazóns externas 
* Páxina oficial
Diocese de Vladivostok

O nome de **diocese de Vladivostok** pode facer referencia a algunha das seguintes divisións territoriais eclesiásticas:
*Na Igrexa Latina, parte da Igrexa Católica:
**Diocese católica latina de Vladivostok.
*Na Igrexa Ortodoxa Rusa:
**Eparquía ortodoxa rusa de Vladivostok.
Willow Smith

**Willow Camille Reign Smith**, nada nos Ánxeles o 31 de outubro de 2000, é unha cantante, actriz e bailarina estadounidense. É a filla de Will Smith e Jada Pinkett Smith, e a irmá máis nova de Jaden Smith e medio irmá de Willard Carroll "Trey" Smith III. Smith fixo a súa primeira aparición no cine no filme de 2007 *Son lenda*, e máis tarde apareceu en *Kit Kittredge: An American Girl* xunto con Abigail Breslin.

Alén da ser actriz, comezou a súa carreira musical con "Whip My Hair" e "21st Century Girl", asinando co selo discográfico Roc Nation, e converténdose na artista máis nova con este selo. "Whip My Hair" acadou o número 11 nos *Billboard* Hot 100. O vídeo foi nomeado na categoría Vídeo do ano nos Premios BET de 2011.

## Notas 
## Véxase tamén 
### Ligazóns externas 
* Páxina oficial
Monterrey (periódico)

***Monterrey*** foi un semanario editado en Verín entre 1934 e 1935.

## Historia e características 
Semanario dedicado á defensa dos intereses locais, apareceu en 1934. Dirixido por Arturo Benito Silva. Mantivo polémicas con *Nuevo Támega*. Cesou a súa publicación pero reapareceu en decembro de 1935.

## Véxase tamén 
### Bibliografía 
### Outros artigos 
* Lista de publicacións impresas da provincia de Ourense
Eudorina

***Eudorina*** é un xénero de algas verdes coloniais da familia Volvocaceae. As colonias de *Eudorina* constan de 16, 32 ou 64 células agrupadas. Cada uha das células contén flaxelos (ás veces referidos como cilios) que lle permiten á colonia moverse como un todo cando as células baten os flaxelos á vez. Unha descrición do xénero feita por G. M. Smith é a seguinte: *Eudorina* Ehrenberg 1832.

As colonias son sempre móbiles, esféricas ou lixeiramente alongadas, de 16-32-64 células situadas a certa distancia unhas doutras e dispostas formando unha esfera oca preto da parte periférica da envoltura xelatinosa hialina e homoxénea. Células esféricas, con ou sen un pico no punto de orixe dos dous cilios. Cilios paralelos ao seu paso pola envoltura da colonia, pero despois moi diverxentes. Cloroplasto único con forma de copa, que enche practicamente toda a célula e xeralmente con varios pirenoides. Células cunha parede firme, un ou dous vacúolos anteriores contráctiles, e unha soa mancha ocular conspicua preto da base dos cilios.

Reprodución asexual por división simultánea de todas as células para formar autocolonias que son liberadas por rotura da envoltura colonial.

Reprodución sexual heterógama, dioecia, na que todas as células da colonia se desenvolven en grandes oosferas inmóbiles ou masas con forma de prato de 32-64 anterozoides fusiformes; ou monoecia, na que catro células forman anterozoides e as restantes oosferas. Cigoto de parede fina.

*Eudorina* pode confundirse con colonias novas de *Pleodorina*, que son moi similares.

## Notas 
## Véxase tamén 
### Outros artigos 
* Pandorina
* Gonium
* Volvox

### Bibliografía 
* 
* Yamada, T.Y, Miyaja,K. and Nisayoshi, N. 2008. A taxonomic study of *Eudorina unicocca* (Volvocaceae, Chlorophyceae) and related species, based on morphology and molecular phylogeny. *Eur. L.Phycol.* **43**: 317 - 326.

### Ligazóns externas 
* Eudorina - Descrición con imaxes

;Referencias científicas

;Bases de datos científicas
Plácido Diéguez Amoeiro

**Placido Diéguez-Amoeiro Gómez**, finado en Verín o 9 de outubro de 1939, foi un farmacéutico e político galego.

## Traxectoria 
Fillo de Benito Diéguez Amoeiro. Licenciouse en Farmacia na Universidade de Santiago de Compostela onde tamén realizou estudos de medicina. Volveu a Verín onde foi farmacéutico e continuou co laboratorio familiar. Elaborou sobre 30 especialidades patentadas; foi premiado na Exposición Internacional de Hixiene de Londres en 1914 polas especialidades Tónico antineurasténico Amoeiro e Pneumogenol. Concelleiro en varias corporacións dos anos 20 e alcalde de Verín en 1930. Foi membro da directiva do Colexio de Farmacéuticos de Ourense en 1927 e presidente no momento da súa morte en 1939.

## Notas 
## Véxase tamén 
### Ligazóns externas 
* Plácido Diéguez Amoeiro: el farmacéutico de Verín que en 1914 triunfó en Londres 
* Los Diéguez Amoeiro (republicanos, políticos, médicos y farmacéuticos de Verín)
Curtis Axel

[miniatura|220px|dereita|Curtis Axel en abril de [2014.]]
**Joseph Curtis "Joe" Hennig**, nado en Champlin (Minnesota) o 1 de outubro de 1979, é un loitador estadounidense. Na actualidade ten contrato coa WWE na que loita co nome de **Curtis Axel**. En 2013 gañou o Campionato Internacional da WWE.
Grau de Castelló

[250px|miniatura|Mapa de Castelló e o Grau, de [1878.]]
miniatura|Grau de Castelló
miniatura|Grau de Castelló
O **Grau de Castelló** (en castelán: *Grao de Castellón*) é o barrio costeiro de Castelló de la Plana, na Comunidade Valenciana. Atópase a uns 4&nbsp;km da cidade de Castelló e limita ao norte con Benicàssim e ao sur con Almassora.
miniatura|Grau de Castelló
Aínda que o Grau de Castelló nunca tivo unha entidade propia existe unha conciencia de pobo propio diferenciado de Castelló. Na localidade atópanse, entre outros, o porto de Castelló e unha central termoeléctrica de ciclo combinado.

## Historia 
A aparición de ruínas da etapa ibera e romana constatan a crenza de que a zona do Grau ten máis de 2.000 anos de tradición de comercio portuario. Tamén durante os séculos de dominación musulmá debeu haber comercio no devandito lugar. O rei Xaime I ordenou construír o Camiño Vello do Mar nada máis conquistar La Plana para unir Castelló coa zona costeira do Grau, unha vía que desemboca onde apareceron as ruínas, circunstancia que se interpreta como que xa había unha zona comercial consolidada antes da conquista.

A actividade comercial foi en aumento dende entón, como demostran diversos documentos e restos. Os primeiros pescadores que se coñecen, cífranse en 1398 e estaban domiciliados na parroquia de Santo Tomás, situada na rúa Escultor Viciano de Castelló, mentres que o primeiro censo do Grau como barrio independente data de 1865 con 428 veciños.

## Lugares de interese 
*Porto de Castelló
*Piñeiral
*Planetario
*Plaça del Mar
*Multicines
*Praia
*Club de Golf Costa de Azahar
*Real Club Náutico de Castelló
*Aeródromo de Castelló
*Gran Casino de Castelló

## Festividades 
As festas da localidade celébranse na honra ao seu patrón, San Pedro, o 29 de xuño. Tamén se celebran o Entroido, o Encontro de Bestas de Fogo en xuño e as festas da Virxe do Carme o 16 de xullo.

## Véxase tamén 
### Ligazóns externas
Fontoira, Castrillón, O Corgo

**Fontoira** é un lugar da parroquia de Castrillón no concello lugués do Corgo, na comarca de Lugo. Segundo o IGE, en 2013 tiña 14 habitantes (8 homes e 6 mulleres).

## Lugares e parroquias 
### Lugares de Castrillón 
### Parroquias do Corgo 
## Notas
Ernesto Martínez Fernández

**Ernesto Martínez Fernández**, finado en 2006, foi un político galego do PPdeG.

## Traxectoria 
Industrial. No franquismo foi nomeado alcalde de Carballeda de Avia en 1956, tomando posesión o 14 de xuño. Nas primeiras eleccións democráticas foi elixido alcalde como cabeza da lista de Coalición Democrática con maioría simple. Nas municipais de 1983 encabezou a candidatura de Alianza Popular e volveu impoñerse con maioría simple, porén perdeu a alcaldía tras apoiar os concelleiros de Coalición Galega ó único concelleiro do PSdeG. Nas municipais de 1987 encabezou novamente a candidatura de Alianza Popular e recuperou a alcaldía con maioría absoluta. Repetiu como alcalde logo das municipais de 1991, nesta ocasión con maioría simple, e gobernou en minoría ata que en setembro de 1992 incorporou ó goberno a 2 concelleiros electos na candidatura de Converxencia Centrista. Nas municipais de 1995 e municipais de 1999 revalidou a alcaldía con maioría absoluta. A marcha de 2 edís do seu grupo ó grupo mixto a finais de 2000 desembocou, en marzo de 2001, nunha moción de censura do PSdeG-PSOE apoiada por unha das edís que abandonara o PPdeG e que fixo alcalde ó candidato socialista Luis Milia Méndez. En febreiro de 2003 abandonou a política activa..

## Notas 
## Véxase tamén 
### Outros artigos 
* Eleccións municipais en Carballeda de Avia

### Ligazóns externas 
* Ernesto Martínez agotará el mandato en Carballeda porque se lo pide el PP, noticia en *La Voz de Galicia*
* Ernesto Martínez rectifica y retira su dimisión como concejal de Carballeda, noticia en *La Voz de Galicia*
Flag Fen

**Flag Fen** é un sitio arqueolóxico da Idade de Bronce, situado cara ao leste de Peterborough no condado de Cambridgeshire (Inglaterra) de 3500 anos de antigüidade.

Tratábase dunha pequena illa artificial no medio dun lago considerado sagrado que contaba con varias estruturas tipo palafita que conformaban unha ponte-camiño de madeira cun santuario palafítico no medio do pequeno lago, onde se celebraban ritos detectados a través do depósito votivo de gran número de armas e outros obxectos. O lugar foi recuperado para o turismo mediante a reconstrución parcial do lugar e a construción dun centro de visitantes no sitio.

## Historia 
O lago comezou a ser usado seguramente como lugar sagrado ata que se decidiu construír este templo no medio do lago con madeiras traídas doutros lugares debido ao sentido relixioso que os seus construtores lle querían dar. Así, construíuse unha calzada de madeira por riba da lama e no medio do pequeno lago unha plataforma e nela construíronse pequenos edificios palafíticos onde depositar obxectos de prestixio así como pequenos coios brancos traídos de lugares afastados (ritual moi semellante aos cairns).

O seu uso ritual durou 1200 anos e non só se ofrecían obxectos aos deuses senón tamén sacrificios de cabalos, un dos sacrificios de animais máis importantes da antigüidade. O lago foise colmatando debido á acumulación de sedimentos e á transformación humana dos arredores e da propia plataforma. Para cando o cambio de Era o santuario atopábase cuberto, o que permitiu a súa conservación nun lugar de turbeira.

A illa foi descuberta no ano 1982 durante as prospeccións arqueolóxicas previas ás obras de construción de diques na zona, no 1984 comezaron as escavacións financiadas polo Patrimonio inglés, atopándose a roda de madeira máis antiga de Inglaterra así como fragmentos de cerámica, armas e obxectos importados de Europa. Debido aos coidados polos que teñen que pasar as madeiras o lugar aínda está a ser escavado, debido a que se quere preservar o xacemento e os arredores (onde se supón que proseguía o santuario ou mesmo se atopaba o santuario orixinal) antes de que a agricultura intensiva deshumidifique a zona e podreza os restos que aínda se poden atopar baixo a turba.

## O museo 
miniatura|220px|Centro de visitantes de Flag Fen.
Nas inmediacións atópanse varios edificios que axudan a divulgar e preservar este lugar, conta cun centro de visitantes onde se explica o propósito do lugar e fai de museo, conta cunha sala húmida onde se conservan grazas á choiva artificial algunhas das madeiras atopadas no lugar así como barcos da Idade de Bronce atopados en Fens Creek.

Non só se preservan restos arqueolóxicos senón tamén que contou con estudos medioambientais e conservando a biodiversidade do lugar.

## Véxase tamén 
### Bibliografía 
*
As Casetas

O topónimo **As Casetas** pode referirse a:

;En Galiza
***As Casetas**, lugar da parroquia de Boimil, no concello de Boimorto;
***As Casetas**, lugar da parroquia de Maceda, no concello do Corgo;
***As Casetas**, lugar da parroquia de Forcarei, no concello de Forcarei.

## Véxase tamén
### Outros artigos
Marcha Radetzky

A ***Marcha Radetzky*** é unha composición orquestral de Johann Strauss, escrita en 1848. Foi composta na horna ao mariscal de campo austríaco Joseph Radetzky von Radetz, que nunha serie de vitorias, salvou o poder militar de Austria no norte de Italia durante a revolución de 1848 e 1849.

A marcha acadou moita popularidade como expresión do nacionalismo austríaco. Porén, cando posteriormente Radetzky tomou parte na represión do movemento revolucionario en Austria, a marcha chegou a ser considerada como un símbolo reaccionario. 

Actualmente, a *Marcha Radetzky* debe a súa popularidade por ser a peza que pecha o Concerto de Aninovo da Wiener Philharmoniker. Durante a interpretación desta obra, a audiencia aplaude ao compás e o director xírase para dirixir o público no canto de facelo coa orquestra. [miniatura|[Joseph Radetzky von Radetz.|centro]]
## Véxase tamén 
### Bibliografía 
* Jeroen H.C. Tempelman, "On the *Radetzky March*", *Vienna Music*, no. 99 (Summer 2000), pp. 12–13
Damian Marley

**Damian Robert Nesta "Jr. Gong" Marley**, nado en Kingston o 21 de xullo de 1978, é un artista xamaicano de música reggae. Damian é o fillo máis novo de Bob Marley. Damian só tiña dous anos cando o seu pai morreu, e foi o único fillo entre Marley e Cindy Breakspeare, Miss Mundo en 1976. O alcume de Damian, *Junior Gong* deriva do alcume do seu pai, *Tuff Gong.* Damian actúa dende os 13 anos.

## Discografía 
### Álbums de estudio 
### Colaboracións 
## Notas 
## Véaxase tamén 
### Ligazóns externas 
*
Jorge Luis Bueno

**Jorge Luis Bueno Alonso**, nado en Oviedo o 24 de abril de 1972, é un escritor e tradutor galego.

## Traxectoria
Licenciado en Filoloxía Inglesa na Universidade de Oviedo, comezou traballando nela ata mudarse a Vigo. É profesor de Inglés medio e Inglés antigo na Universidade de Vigo, e a súa especialidade é a literatura inglesa medieval e do Renacemento.

## Obra
* *El discurso poético elegíaco del Inglés Antiguo* (2001)
* *La épica de la Inglaterra anglosajona: Historia y textos del auge de Mercia al declive de la monarquía (750-1016)* (2007)
* *Judith: texto, estudio y tradución* (2012)
* *Literatura Inglesa Medieval y Renacentista: Guía temática y bibliográfica* (2005)

### Traducións
* *Beowulf* (2010), Premio AEDEAN á mellor tradución dende o inglés.
* *Sir Gawain e o cabaleiro verde* (2013), Premio AEDEAN á mellor tradución dende o inglés.
Xosé Fernández Lago

**Xosé Fernández Lago**, nado o 12 de outubro de 1944 en Carril, é un teólogo e tradutor galego.

## Traxectoria
Estudou no Seminario Maior de Santiago de Compostela a comezos da década dos sesenta, e ordenouse sacerdote católico na cidade compostelá en 1967. Posteriormente marchou estudar a Roma, onde se licenciou en Sagrada Escritura polo Pontificio Instituto Bíblico, e onde se doutorou en Teoloxía pola Pontificia Universidade Gregoriana.

Regresou posteriormente a Santiago, onde foi profesor do seminario, vicerreitor nel, cóengo na Catedral e capelán do mosteiro de San Paio de Antealtares. Como docente, impartiu clases de Novo Testamento no Instituto Teolóxico compostelán.

Como tradutor, foi un dos líderes do proxecto de traslado da Biblia ao galego publicado en 1989, onde os autores partiron directamente das fontes gregas e arameas.

## Obra
* *A Santa Biblia* (tradución de 1989)
Banesto

O **Banco Español de Crédito** (coñecido como **Banesto**, acrónimo de **Ban**co **Es**pañol de Crédi**to**) foi unha compañía bancaria española fundada en 1902 en Madrid. Estivo controlada nun 89,74% polo Banco Santander até a fusión por absorción realizada pola mesma entidade en maio de 2013. Como consecuencia, Banesto quedou extinto como entidade.

Coa fusión xurídica, comezou un período de transición de marca no que se reflectiu a vinculación de Banesto co Banco Santander, aínda que as oficinas seguiron operando como Banesto. Unha vez finalizado este período de transición, en decembro de 2013, tódalas oficinas de Banesto adoptaron a imaxe de marca Santader. En 2014, culminou a integración tecnolóxica.

[miniatura|dereita|250px|Imaxe dunha oficina de Banesto en [Barcelona.]]
## Administración 
* Presidente: Antonio Basagoiti García-Tuñón
* Conselleiro Delegado: Javier San Félix

### Presidentes 
* Cayetano Sánchez Bustillo (1902–1906)
* Manuel González Longoria (1906–1913)
* Manuel García Prieto (1913–1927)
* José Gómez-Acebo (1927–1933)
* Pablo Garnica y Echevarría (1933–1960)
* Jaime Gómez-Acebo (1960–1970)
* Jose María Aguirre Gonzalo (1970–1984)
* Pablo Garnica Mansi (1984–1988)
* Mario Conde Conde (1988–1993)
* Alfredo Sáenz Abad (1993–2002)
* Ana Patricia Botín-Sanz de Sautola (2002–2010)
* Antonio Basagoiti García-Tuñón (2010–2013)

## Notas 
## Véxase tamén 
### Ligazóns externas 
* www.banesto.es (Integrada na páxina de Banco Santander)
Diocese católica latina de Pinsk

A **diocese de Pinsk** é unha sé da Igrexa Católica sufragánea da arquidiocese de Minsk-Mahilioŭ. En 2004 tiña 50.000 bautizados sobre unha poboación total de 3&nbsp;100&nbsp;000 habitantes. O seu bispo é, dende 2012, Antonij Dziamjanka.

## Territorio 
A diocese abrangue as rexións de Brest e de Homieĺ.

O 13 de abril de 1991, coa bula *Quia ob rerum* de Xoán Paulo II, sufriu algunhas variacións territoriais e pasou a ser sufragánea da arquidiocese de Minsk-Mahilioŭ.

O 5 de xuño de 1991 cedeu parte do seu territorio para erixir a diocese de Drohiczyn.

## Episcopoloxio 
* Zygmunt Łoziński (28 de outubro de 1925 - 26 de marzo de 1932, finado)
* Kazimir Bukraba (10 de xullo de 1932 - 6 de maio de 1946, finado)
** *Władysław Jędruszuk (administrador apostólico, 1967 - 13 de abril de 1991*
** *Kazimierz Świątek (administrador apostólico, 13 de abril de 1991 - 30 de xuño de 2011)*
** *Tadeusz Kondrusiewicz (administrador apostólico, 30 de xuño de 2011 - 3 de maio de 2012)*
* Antonij Dziamjanka (3 de maio de 2012 - actualidade)
## Notas 
## Véxase tamén 
### Outros artigos 
* Igrexa Católica en Belarús

### Ligazóns externas 
* Perfil na páxina web oficial da Conferencia Episcopal Belarusa     .
* Perfil en Catholic-Hierarchy.org .
* Perfil en GCatholic.org .
Night at the Museum

***Night at the Museum*** é un filme estadounidense dirixido e producido por Shawn Levy que se estreou no 2006. Baséase no libro homónimo de Milan Trenc. Foi escrito por Robert Ben Garant e Thomas Lennon de *Reno 911!* e *The State* . Está protagonizado por Ben Stiller, Carla Gugino, Dick Van Dyke, Mickey Rooney, Bill Cobbs, Jake Cherry, Ricky Gervais, Owen Wilson, Steve Coogan e Robin Williams.

É o primeiro filme da serie, que foi seguida pola secuela *Night at the Museum: Battle of the Smithsonian*, estreada o 22 de maio de 2009, e por *Night at the Museum: Secret of the Tomb*, estreado o 19 de decembro de 2014.

## Personaxes 
* Ben Stiller como Larry Daley
* Carla Gugino como Rebecca Hutman
* Dick Van Dyke como Cecil Fredericks
* Mickey Rooney como Gus
* Bill Cobbs como Reginald
* Jake Cherry como Nicky Daley
* Robin Williams como Theodore Roosevelt
* Ricky Gervais como Dr. McPhee
* Kim Raver como Erica Daley
* Patrick Gallagher como Atila
* Rami Malek como Ahkmenrah
* Pierfrancesco Favino como Cristovo Colón
* Charlie Murphy como Condutor de Taxi
* Owen Wilson como Jedediah
* Steve Coogan como Octavius
* Mizuo Peck como Sacagawea
* Kerry van der Griend como Neanderthal #1
* Dan Rizzuto como Neanderthal #2
* Matthew Harrison como Neanderthal #3
* Jody Racicot como Neanderthal #4 
* Paul Rudd como Don
* Anne Meara-Stiller como Debbie
* Martin Christopher como Meriwether Lewis
* Martin Sims como William Clark
* Randy Lee como Huno #1
* Darryl Quon como Huno #2
* Gerald Wong como Huno #3
* Paul Chih-Ping Cheng como Huno #4 
* Brad Garrett como Cabeza Moai (voz)
* Crystal o mono como Dexter

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Diocese de Pinsk

O nome de **diocese de Pinsk** pode facer referencia a algunha das seguintes divisións territoriais eclesiásticas:
*Na Igrexa católica:
**Diocese católica latina de Pinsk, parte da Igrexa católica latina.
**Eparquía católica belarusa de Pinsk-Turaŭ, parte da Igrexa católica belarusa.
*Na Igrexa ortodoxa belarusa, parte da Igrexa ortodoxa rusa:
**Eparquía ortodoxa belarusa de Pinsk e Luniniec.
José Altabella

**José Altabella Hernández**, nado en Caspe o 7 de marzo de 1921 e finado en Madrid o 28 de decembro de 1995, foi un xornalista e profesor español.

## Traxectoria 
Foi bolseiro do Centro de Estudios Históricos, sección de Bibliografía (1935-1936). Despois foi bolseiro da Hemeroteca Municipal de Madrid (1947-1951), correspondente de *L´Écho de la Presse et de la Publicité*, colaborador de *Gaceta de la Prensa Española* (1942-72); *Mundo Estudios de Información*; *Comunicación XXI*, e *AEDE*, e xefe de sección de ABC de Madrid dende 1967.

Profesor da Escola Oficial de Xornalismo (1951-1975) e da Escola de Xornalismo da Igrexa (1966-1974). Cursou a carreira de Ciencias da Información, licenciándose en 1976 coa primeira promoción e foi nomeado profesor desa Facultade da Universidade Complutense, sendo o primeiro catedrático de Historia do Xornalismo Español. Finou en Madrid o 28 de decembro de 1995.

## Obras 
É autor de numerosos libros sobre historia do xornalismo. Ocupouse da prensa galega, sobre a que publicou os artigos:
* "El periodismo lucense hasta nuestros días", 11/8/1958, *El Progreso*.
* "Notas para una historia de la prensa en Orense", 1960.
* "Síntesis histórica del periodismo vigués", 1960-61.
* *Faro de Vigo y su proyección histórica*, 1965. Con Francisco Leal Insua

## Notas 
## Véxase tamén 
### Ligazóns externas 
* Biografía  na Enciclopedia Aragonesa
Johann Friedrich Agricola

**Johann Friedrich Agricola**, nado o 4 de xaneiro de 1720 en Dobitschen (actualmente en Turinxia, Alemaña; daquela pertencente ao Sacro Imperio Romano Xermánico) e finado o 2 de decembro de 1774 en Berlín, foi un compositor, organista, cantante, pedagogo e escritor sobre música alemán. Ás veces escribiu baixo o pseudónimo **Flavio Anicio Olibrio**.

## Traxectoria 
Agricola naceu en Dobitschen, Turinxia. Cando era estudante de dereito en Leipzig, entre 1738 e 1741, estudou música con Johann Sebastian Bach e converteuse no seu xenro. En 1741 marchou a Berlín, onde estudou composición con Johann Joachim Quantz.

Pronto foi recoñecido como un dos máis recoñecidos organistas do seu tempo. O éxito da súa ópera cómica *Il filosofo convinto in amore*, estreada en Potsdam en 1750, levouno a ser nomeado compositor na corte de Frederico o Grande. En 1759, logo da morte de Carl Heinrich Graun, foi nomeado director da orquestra real. Casou coa destacada soprano operística Benedetta Emilia Molteni, a pesar da prohibición do rei de que os traballadores da corte casasen entre eles. Isto motivou a redución dos salarios combinados de Molteni e Agricola a un salario único anual de 1.000 táleros (O salario anual de Agricola só era antes de 1.500 táleros). Agricola morreu en Berlín aos 54 anos.

## Obra 
Durante a súa vida, Agricola escribiu numerosas óperas italianas, así como *Lieder,* preludios corais, obras variadas para teclado e música relixiosa, especialmente oratorios e cantata. A súa reputación reside, con todo, nos seus escritos teóricos e críticos sobre temas musicais. En 1754 foi coautor, xunto con Carl Philipp Emanuel Bach, dun obituario a J.S. Bach. O seu *Anleitung zur Singekunst* (*Introdución á Arte do Canto*) de 1757 é unha tradución do tratado de 1723 de Pier Francesco Tosi ''Opinioni de' cantori antichi e moderni* con extensos comentarios do propio Agricola. Editou e engadiu extensos comentarios á edición de 1768 (póstuma) da obra de Jakob Adlung *Musica mechanica organoedi*. As súas anotación son consideradas unha importante fonte de información sobre os puntos de vista de J. S. Bach sobre os deseños do fortepiano de Gottfried Silbermann, o laúde-harpsicordio, e na construción de órganos. É tamén destacado nos estudos de Bach como un dos copistas de *Das Wohltemperierte Klavier* (*O cravo ben temperado*) e *Matthäus-Passion* (*A paixón segundo San Mateo'').

## Notas 
## Véxase tamén 
### Ligazóns externas 
*Lista de obras copiadas  por Agricola en Bach Digital 
*D-B Mus.ms. Bach P 202  en Bach Digital
Maria Elisabetha Lämmerhirt

**Maria Elisabeth Lämmerhirt**, nada o 24 de febreiro de 1644 en Erfurt (actualmente en Turinxia, Alemaña; daquela pertencente ao Sacro Imperio Romano Xermánico) e finada o 1 de maio de 1694 en Eisenach, foi a nai de Johann Sebastian Bach.

## Traxectoria 
Era filla de Valentin Lämmerhirt (ou Lemmerhirt), un peleteiro e cocheiro de Erfurt. O 8 de abril de 1668 casou co seu amigo da infacia Johann Ambrosius Bach. A parella deixou Erfurt en 1671 e estableceuse en Eisenach, onde en 1685 naceu o seu oitavo fillo, Johann Sebastian Bach. Este non foi o primeiro enlace dun membro da súa familia con outro da familia Bach, xa que a súa medio irmá Hedwig Lämmerhirt foi a segunda esposa do tío avó do seu esposo, Ambrosius, Johannes Bach (1604-1673), músico municipal e organista en Erfurt.

A súa media irmá Martha Dorothea foi a avoa do compositor e lexicógrafo Johann Gottfried Walther, que se converteu en amigo de Johann Sebastian.

## Notas
Castro de Vilarullo

O **castro de Vilarullo** é un castro de chaira situado no lugar do Castro de Vilarullo, na parroquia e concello de Curtis.

## Descrición 
De sección circular mide uns 120 metros de diámetro. Ten grandes muros defensivos, nalgunhas zonas de máis de 20 metros de altura. O recinto conta con dous accesos, un ao leste e outro ao oeste. A croa é unha castiñeira con grandes pedras. O recinto, na cara N-O, está afectado por labores agrícolas. O castro está circundado pola cara sur por unha pista forestal que delimita as plantacións de eucaliptos.

## Véxase tamén 
### Outros artigos 
* Cultura castrexa
Saúl García

**Saúl García Cabrero**, nado en Piélagos (Cantabria) o 9 de novembro de 1994, é un futbolista español. Xoga de lateral esquerdo e o seu equipo actual é o Rayo Vallecano da Liga SmartBank.

## Traxectoria 
O 29 de decembro de 2014 anunciouse a súa fichaxe polo Deportivo da Coruña cun contrato por catro temporadas e media, xogando o que resta da campaña cedido no Racing de Santander.

O 24 de decembro de 2015 anunciouse a súa cesión ao CD Tenerife, en Segunda División, até o final da tempada 2015–16.

O 8 de xaneiro de 2018 o Deportivo anunciou a súa cesión ao CD Numancia, de Segunda División, até o final da temporada 2017–18.

O 27 de xuño de 2019, anunciouse a súa fichaxe por catro tempadas polo Deportivo Alavés da Primeira División. O 2 de setembro de 2019, anunciouse a súa cesión por unha tempada ó Rayo Vallecano da Segunda División.

### Clubs 
## Notas 
## Véxase tamén 
### Ligazóns externas 
* Datos do xogador en BD Fútbol 
* Datos do xogador en Soccerway
Núcleo (xeoloxía)

[400px|miniatura|Núcleos de: [Mercurio (planeta)|Mercurio (*Mercury)*, Venus (*Venus*), Terra (*Earth*), Lúa (*Moon*) e Marte (*Mars*).]]
En xeoloxía, o **núcleo** (dun planeta) é o conxunto das súas capas máis internas que poden ser líquidas ou sólidas, dependendo de factores como o tamaño, idade ou proximidade do planeta a súa estrela. O núcleo da Terra é en parte líquido, mentres que o núcleo de Marte pénsase que é sólido, dado que a maior parte do seu campo magnético desapareceu. Só un núcleo líquido pode xerar un campo magnético. No Sistema Solar, o tamaño do núcleo pode variar desde aproximadamente o 20% (Lúa) ao 85% do radio do planeta (Mercurio).

Os xigantes gasosos tamén teñen núcleos, aínda que a composición destes é aínda asunto de debate; a súa posible composición varía da tradicional mestura de  rocha e ferro a xeo ou hidróxeno metálico fluído. Son proporcionalmente moito máis pequenos que os dos planetas terrestres, aínda que poden chegar a ser considerablemente maiores que a mesma Terra. O de Xúpiter é de 10 a 30 veces máis pesado que a Terra Unha teoría pensa, por outra banda, que o asteroide 16 Psyche, composto exclusivamente de ferro e níquel, é o núcleo dun planeta cuxas capas exteriores foron destruídas por colisións masivas no cinto de asteroides situado entre Marte e Xúpiter.

## Descubrimento 
### Núcleo da Terra 
En 1798, Henry Cavendish calculou que a densidade media da terra era 5,48 veces a densidade da auga (posteriormente refinada a 5,53), o que levou á crenza aceptada de que a Terra era moito máis densa no seu interior. Tras o descubrimento dos meteoritos de ferro,  Wiechert en 1898 postulou que a Terra tiña unha composición de masa similar á dos meteoritos de ferro, pero o ferro asentouse no interior da Terra e máis tarde representou isto integrando a densidade a granel da masa da Terra co ferro e o níquel que faltaba como un núcleo. A primeira detección do núcleo da Terra ocorreu en 1906 por Richard  Dixon  Oldham ao descubrir a zona de sombra da onda  P; o núcleo externo líquido Para 1936, os  sismólogos determinaran o tamaño do núcleo total así como o límite entre o núcleo externo fluído e o núcleo interno sólido.

## Notas
Jingle All the Way

***Jingle All the Way*** é un filme estadounidense dirixido por Brian Levant que se estreou en 1996. Está protagonizado por Arnold Schwarzenegger e Sinbad, xunto con Phil Hartman, Rita Wilson, Jake Lloyd, James Belushi e Robert Conrad.

## Personaxes 
* Arnold Schwarzenegger como Howard Langston
* Sinbad como Myron Larabee
* Phil Hartman como Ted Maltin
* Jake Lloyd como Jamie Langston
* E.J. de la Pena como Johnny Maltin
* Robert Conrad como Policía Hummell
* Martin Mull como Animador da radio
* Rita Wilson como Liz Langston
* James Belushi como Papá Noel do centro comercial
* Big Show como Papá Noel contrabandista

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Heinrich Bach

**Heinrich Bach**, nado o 16 de setembro de 1615 en Wechmar (actualmente en Turinxia, Alemaña; daquela pertencente ao Sacro Imperio Romano Xermánico) e finado o 10 de xullo de 1692 en Arnstadt, foi un compositor e organista alemán, membro da familia Bach.

## Traxectoria 
Heinrich Bach naceu en Wechmar, sendo considerado o pai da chamada Liña de Arnstädt da familia Bach. Despois da morte prematura de seu pai, o seu irmán máis vello Johannes Bach continuou a súa educación musical e ensinoulle a tocar o órgano. Trasladáronse a Suhl e Schweinfurt. Entre 1635 e 1641, foi *Ratsmusikant* no Ratsmusikanten-Compagnie de Erfurt dirixido por Johannes. Dende 1641 converteuse en organista da Igrexa de Santa María e da Oberkirche de Arnstadt, posto que ocupou ata a súa morte. En 1642 casou con Eva Hoffmann, a filla máis nova de Suhl Stadtpfeiffer Hoffmann. Heinrich Bach morreu en Arnstadt en 1692.

Tres dos seus fillos, Johann Christoph Bach, Johann Michael Bach e Johann Günther Bach, foron músicos.

## Obra 
Só unhas poucas das súas obras se conservaron:

* Cantata *Ich danke dir, Gott*
* *Ach, dass ich Wassers gnug hätte*
* *Kyrie*
* *Zwei Sonaten à 5*
* *Da Christus an dem Kreuze stund*
* *Erbarm dich mein, o Herre Gott*

## Véxase tamén 
### Bibliografía 
* *Diccionario Enciclopédico de la Música "Música Maestro"*, Editorial Rombo, 1996, ISBN 84-8257-032-3
* *Musicalia, Enciclopedia y Guía de la Música Clásica*, Editorial Salvat, 1986, ISBN 84-7137-872-8
* *Larousse de la musique*, Librairie Larousse, 1957

### Ligazóns externas 
* Partituras gratuítas de Heinrich Bach  en Choral Public Domain Library (ChoralWiki)